જૂન સિરીઝ મંદીવાળાનો રહ્યો હતો. ક્રૂડના ઊંચા ભાવ, રૂપિયામાં ધોવાણ, સેબીના આકરા પગલાં, ટ્રેડ વોર, એફઆઇઆઇની વેચવાલી જેવા કારણો પાછળ નિફ્ટી પૂરા થયેલા કોન્ટ્રાક્ટમાં 1.5 ટકા તો સેન્સેક્સ એક ટકા ઘટ્યો હતો. નિફ્ટી પીએસયુ બેન્ક આંક સૌથી વધુ સાત ટકા તો નિફ્ટી મિડ કેપ આંકમાં છ ટકાનો ઘટાડો નોંધાયો હતો. રિયલ્ટી આંક 9.5 ટકા ઘટ્યો હતો. આ ઉપરાંત મેટલ, ઇન્ફ્રાસ્ટ્રકચર આંકમાં પણ ત્રણથી ચાર ટકાનો ઘટાડો નોંધાયો હતો. મે સિરિઝ કરતાં જુનમાં ધારણા કરતાં તદ્દન વિરોધાભાસી વાતાવરણ જોવાયું હતું.